Tampere–Viipurin Ilves-Kissat

Tampere-Viipurin Ilves-Kissat on Viipurissa 1932 nimellä Viipurin Pallo-Veikot perustettu tamperelainen urheiluseura, joka tunnetaan nykyään jalkapallosta. Miesten jalkapallon edustusjoukkue pelaa kaudella 2023 Kakkosessa. Naisten edustusjoukkue pelaa kaudella 2023 naisten Nelosessa, ja miesten kakkosjoukkue pelaa Kutosessa.

Ilves-Kissojen suurin saavutus on Suomen mestaruus kaudelta 1950.

 Historia 

 Alkuajat 
Seuran nimi muuttui Viipurin Ilvekseksi vuonna 1934.Ilmoitus liitolle nimenmuutoksesta 1934 - Pallo-Veikot -> Ilves Nimen muutoksen syynä oli se, että epävirallisen ja rekisteröimättömän poikaurheiluseura Urheilu-Poikien edustajat liittyivät vuonna 1934 Viipurin Pallo-Veikkoihin. Heidän aloitteesta seuran nimi muutettiin Viipurin Ilvekseksi. Pallo-Veikkoina seura pelasi kohtuullisella menestyksellä myös pesäpalloa ja osallistui vuoden 1934 mestaruussarjan karsintoihin.

Vuoden 1934 jälkeen miehet lopettivat pesäpalloilun, mutta naiset jatkoivat vielä Ilveksen väreissä. Seura siirtyi evakkoseurana Tampereelle talvisodan jälkeen 1940. Seuran perinteitä jatkamaan Tampereelle perustettiin Ilves-Pojat -niminen seura. Kun Viipuri menetettiin jatkosodan jälkeen toistamiseen, siirtyi sinne takaisin muuttanut Viipurin Ilves taas Tampereelle. Joulukuussa 1944 Ilves-Pojat ja Viipurin Ilves yhdistyivät ja uuden seuran nimeksi päätettiin antaa Ilves-Kissat.Hämäläinen s. 3, 11

 Suomen mestaruus ja ottelut eurokentillä 
Ilves-Kissat nousi syksyllä 1948 jalkapallon SM-sarjaan ja voitti 1950 Tampereelle sen ensimmäisen Suomen mestaruuden jalkapallossa. Vuonna 1970 Ilves-Kissat pelasi Tampereen ensimmäisen euro-ottelun itävaltalaista Sturm Grazia vastaan. Ratinassa Ilves-Kissat voitti 4-2, mutta hävisi Itävallassa 3-0. Ottelu kuului silloiseen Messukaupunkien cupiin. Seuraavalla kierroksella vastaan olisi tullut Arsenal Lontoosta.

Ilves-Kissojen ja A-maajoukkueen keskushyökkääjä Yrjö Asikainen voitti jalkapallossa kolme kertaa maalikuninkuuden (1949, 1950 ja 1955). Asikainen toimi Killan puheenjohtajana lähes sen alusta alkaen kuolemaansa (3.12.2008) asti. Viipurilaissyntyinen Leo Turunen valittiin 1947 Suomen parhaaksi jalkapalloilijaksi.

Seurassa on pelannut noin 30 A-maajoukkueessa esiintynyttä jalkapalloilijaa kuten Yrjö Asikainen, Thure Sarnola, Leo Turunen, Aarno Rinne, Aarno Niinimäki, Olavi Lilja, Kalevi Lilja, Simo Lehmusvirta, Veikko Forsblom, Veikko Hovivuori, Jarmo Manninen, Harri Holli, Mikko Lampi, Matti Mäkelä, Kalevi Nupponen, Matti Haahti, Olli Heinonen, Semi Nuoranen, Esko Valkama, Erkki Vihtilä, Hannu Asikainen ja Matti Pitko.

 Fuusio ja uudelleensyntyminen 
pienoiskuva|Ilves-Kissojen kotiottelu Grankulla IFK:a vastaan Kaupin stadionilla elokuussa 2021.
Vuonna 1974 Ilves-Kissat ja Tampellan Palloilijat sulautuivat Tampereen Ilvekseen, joka otti jalkapallon jälleen täysimittaisesti ohjelmaansa. Ilves-Kissat lopetti jalkapallon Ilves-Kissojen nimellä, mutta alasarjoissa sen perinteitä jatkoi sisarseura Kissalan Pojat. 

Ilves-Kissojen Kilta perustettiin 1975 vaalimaan Ilves-Kissojen jalkapalloperinnettä ja erityisesti seuran viipurilaisia juuria. Syksyllä 1986 Ilves-Kissojen entiset pelaajat ja tukijat perustivat uudelleen Ilves-Kissat, joka virallisesti sai nimen Tampere-Viipurin Ilves-Kissat ry. Seuran johto päätti syksyllä 2004 nostaa Ilves-Kissat 6. divisioonasta ylempiin sarjoihin ja syksyllä 2010 joukkue nousikin Kakkoseen.

 Nykypäivä 
Ilves-Kissojen miesten edustusjoukkue nousi Kakkoseen kaudeksi 2021. Kaudella 2022 Ilves-Kissat eteni ylempään noususarjaan ja sijoittui sarjassa lopulta kolmanneksi. Kaudella 2023 Ilves-Kissat eteni Ykkösen nousukarsintaan, jääden lopulta VIFK:lle hävityn rangaistuspotkukilpailun jälkeen Kakkoseen. 

Kaudelle 2024 edustusjoukkueen toiminta siirtyi ukrainalaisomisteisen yhtiön alaisuuteen. Joukkue jäi Kakkosen B-lohkossa toiseksi viimeiseksi ja tippui Kolmoseen. Ilves-Kissojen kauden 2024 otteluissa epäiltiin ottelumanipulaatiota. Palloliitto totesi tammikuussa 2025 tiedotteessaan, että otteluista tehdyn raportin pohjalta riittävällä varmuudella manipuloituna voi pitää kaikkiaan kuutta tamperelaisseuran ottelua.  Ilves-Kissojen omistaja kiisti ottelumanipuloinnin. Keväällä 2025 edustusjoukkueen toiminta ajettiin alas. Kolmosen sarjapaikkaa hallinnoiva Ilves-Kissat Jalkapallo Oy ei ottanut sarjapaikkaa vastaan. Yhtiöltä jäi maksamatta Tammelan stadionin ottelukuluja, kaupungin kenttävuoromaksuja, tuomarimaksuja sekä joukkueen palkkoja ja kulukorvauksia yhteensä n. 45 000 € verran. Jatkossa Ilves-Kissojen edustusjoukkueena toimii Vitosessa pelaava joukkue, joka pelaa Ilves-Kissat juniorit ry:n alaisuudessa.

Miesten kakkosjoukkue pelaa Kutosessa. Naisten joukkue toimii syksystä 2023 alkaen osana Ilves-Kissat juniorit ry:tä ja pelaa 4. divisioonassa.

 Ilves-Kissat juniorit 
Ilves-Kissojen junioritoiminta toimii omassa yhdistyksessä Ilves-Kissat juniorit ry:ssähttps://www.ilveskissatjuniorit.fi/ kokonaan erillisenä Tampere-Viipurin Ilves-Kissojen toiminnasta, eikä seurojen välillä ole vuonna 2024 yhteistyötä.

Ilves-Kissat juniorit on perustettu vuonna 2023. Ilves-Kissat juniorit ry on tamperelainen voittoa tavoittelematon yhdistys, jonka alaisuudessa toimivat Ilves-Kissojen kaikki juniorijoukkueet ikäluokissa 2017–2011 sekä P20 (2003–2007). P20 joukkue pelaa miesten kutosessa kaudella 2023-2024.Palloliitto tulospalvelu Ilves-Kissat junioreihin kuuluvat myös Kissojen jalkapallo ja futsal-naisten joukkueet. Tampere–Viipurin Ilves-Kissat on vuonna 1932 ystäväporukan Viipurissa perustama jalkapalloseura, joka siirtyi evakkoon Tampereelle vuonna 1940. Ystävysten perustaman seuran arvot halutaan jatkossa sisällyttää osaksi junioritoimintaa.

 Sarjasijoituksia 

 KausiSarjaSijaOVTHTM–PMP2009Kolmonen (lohko)3.22132752–38412010Kolmonen (lohko)1.26204287–19642011Kakkonen (lohko B)11.26541722–65192012Kolmonen (lohko)3.24125761–35412013Kolmonen (lohko)1.22153454–22482014Kakkonen (länsilohko)7.27108937–36382015Kakkonen (etelälohko)9.27671433–38252016Kolmonen (Tampere)2.22162464–29502017Kolmonen (Tampere)2.22161578–31492018Kolmonen (Tampere)3.20116353–29392019Kolmonen (Tampere)2.221813104–22552020Kolmonen (Tampere)1.16132164–14412021Kakkonen (lohko B)10.2259836–40242022 Kakkonen (lohko B)3.271341065–67432023 Kakkonen (lohko B)3.22134553–43432024 Kakkonen (lohko B)9.24511835–8116

Lähteet
 Matti Wacklin: Sydämenasiana Ilves. Tampere: Ilves ry, 2006. 
 Ilves-Kissat: Kausijulkaisu 2011. Tampere: Tampereen-Viipurin Ilves-Kissat ry, 2011

 Hämäläinen, Kalevi. Niemi, Martti. Suoniemi, Ari ja kirjoittajat (toimituskunta). 80 vuotta Ilves-Kissojen historiaa 1932 – 2012. Julkaisija Tampereen-Viipurin Ilves-Kissat ry ja Viipurin Pamaus -seura. 2013. 

 Viitteet 

Aiheesta muualla
 Ilves-Kissojen jalkapallon edustusjoukkueen kotisivut
 Ilves-Kissat juniorien kotisivut

Luokka:Suomalaiset jalkapalloseurat
Luokka:Tamperelaiset urheiluseurat
Luokka:Viipurilaiset urheiluseurat
Luokka:Vuonna 1932 perustetut urheiluseurat